De Elisabeth-Vuastod (Hdt.: Elisabeth-Vorstadt) is a Stodtei zwischn da Neistod und em historischn Keangebit vo Itzling im Noadn vo da Stod Soizburg. De Elisabeth-Vuastod wead im Westn vo da Soizach, im Noadn vo da Erzherzog-Aigen-Stroß und da August-Gruawer-Stroß, im Ostn vo de Gleisoolong vom Hauptbohof begrenzt. De sidliche Begrenzung buidt de Eisnbohbruggn iwa d Soizach. In da Elisabeth-Vuastod leem 7.500 Leid. Da Stodtei is ois a Gonzes vuifoch aa ois Plainviadl (Plainviertel) oder ois Frooschoam (Froschheim) bekonnt.